Diari Oficial de la Generalitat Valenciana


Sumari del DOGV 5451, del 15-02-2007 (2007/1374)

RESOLUCIÓ de 26 de gener de 2007, del director general de Personal Docent de la conselleria de Cultura, Educació i Esport, per la qual, en virtut del compliment de Sentència del Tribunal Suprem, es modifica la Resolució de 26 de setembre de 1995, per la qual es fan públiques les llistes d'aspirants seleccionats en les proves selectives convocades per Orde de 28 de març de 1995, i la Resolució de 17 de novembre de 1995, per la qual es nomenen funcionaris en pràctiques els aspirants seleccionats en el marc de l'esmentat procediment, en el sentit d'incloure en ambdós el Sr. José Martínez López i la Sra. Alicia Morell Tornero.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1374


Data del document
:   26-01-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * funcionari
    * administració regional
    * professió administrativa
    * concurs administratiu

Per Orde de 28 de març de 1995, de la Conselleria d'Educació i Ciència, es van convocar procediments selectius d'ingrés i accés als cossos docents en què van prendre part el Sr. José Martínez López i la Sra. Alicia Morell Tornero pel torn d'ingrés lliure, per l'especialitat de Psicologia i Pedagogia que pertany al cos de professors d'Ensenyament Secundari, pel torn d'ingrés lliure.  
Havent superat el procés selectiu, se'ls va incloure en la Resolució de 26 de setembre de 1995 (DOGV de 23 d'octubre), del director general de Personal, per la qual es van fer públiques les llistes dels aspirants que van superar les proves convocades per la dita convocatòria, el Sr. Martínez López amb una puntuació de 16,4625 i la Sra. Morell Tornero amb una puntuació de 16,3000.  
Posteriorment, havent sigut estimats recursos ordinaris contra la puntuació obtinguda per la valoració de mèrits, per Resolució de 4 de novembre de 1996 (DOGV de 5 de desembre), del director general de Personal, es va modificar l'esmentada resolució en què s'excloïa ambdós opositors de la llista d'aspirants que van superar les proves.  
Interposat recurs contenciós administratiu davant del Tribunal Superior de Justícia de la Comunitat Valenciana per la Sra. Alicia Morell Tornero, es va dictar Sentència núm. 421/2000 i contra esta va interposar davant del Tribunal Suprem recurs de Cassació núm. 5382/2000, que va dictar sentència el 17 de juliol de 2006, en execució de la qual, resolc  
Primer  
Incloure en la Resolució de la Direcció General de Personal de 26 de setembre de 1995, per la qual es fan públiques les llistes d'aspirants que han superat les proves selectives convocades per Orde de 28 de març de 1995, en el cos de professors d'Ensenyament Secundari, per l'especialitat de Psicologia i Pedagogia i pel procediment d'ingrés lliure, el Sr. José Martínez López amb una puntuació global de 16,4625 punts, i la Sra. Alicia Morell Tornero amb una puntuació global de 16,3000 punts, els quals han de presentar la documentació establida en la base 9 de l'esmentada orde en el termini de vint dies naturals a comptar des de l'endemà de la publicació d'esta resolució en el Diari Oficial de la Comunitat Valenciana.  
Segon  
Modificar la Resolució de 17 de novembre de 1995, d'esta Direcció General, per la qual es nomena funcionaris en pràctiques els aspirants seleccionats en el marc de l'esmentat procediment selectiu, en el sentit d'incloure el Sr. Martínez López i la Sra. Morell Tornero en l'annex I com a funcionaris en pràctiques per tal cos i especialitat, tal com s'expressa en l'annex d'esta resolució, i tal nomenament queda condicionat al compliment pels aspirants dels requisits exigits en la base 2 de la convocatòria, que es verificarà per mitjà de l'examen de la documentació que presenten.  
Tercer  
Atés que l'Orde de 28 de març de 1995 declara exempts de l'avaluació de la fase de pràctiques els que hagen prestat servicis docents en centres públics, sempre que el nomenament haguera sigut expedit per una administració educativa, amb assignació de número de registre personal, i que la durada de tals servicis siga igual o superior a la requerida com a període de pràctiques, i ja que concorren les dites circumstàncies en el cas dels aspirants Martínez López i Morell Tornero, no correspon que duguen a terme la fase de pràctiques, per la qual cosa correspon reconéixer-los efectes com a funcionaris de carrera des de l'1 de setembre de 1996.  
Quart  
La Direcció General de Personal Docent proposarà el seu nomenament com a funcionaris de carrera pels esmentats cos i especialitat al Ministeri d'Educació i Ciència que aprovarà i publicarà el seu ingrés en el cos de professors d'Ensenyament Secundari amb tals efectes.  
Cinqué  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.  
València, 26 de gener de 2007  
El director general de Personal Docent  
JOSÉ ANTONIO ROVIRA JOVER